Sunnuntailapset: Kevään lupaavimmat uutuudet\nLähettänyt *Laura* klo 19.21\nAnonyymi 14. helmikuuta 2014 klo 19.56\nMä ihastuin kans tuohon Noshin pipoon :). Vaikka ei toisaalta ole yhtään meidän lasten näköinen, joten tuskin tulee hankittua :D. Minä odotan kans Aarrekidin kevätmallistoa, muistelen, että tuleva printti on ihanan hempeä?\n*Laura* 14. helmikuuta 2014 klo 21.49\nSe näyttää hauskalta! Tilasin sen testiin. :) Katsotaan suostuuko jompi kumpi pitämään, yleensä eivät innostu lipallisista hatuista...\nAarrekid oli muistaakseni tosiaan aika hempeä. Onkohan liian hempeä pojille...? Hmm, täytyy miettiä. ;)\nMiima 14. helmikuuta 2014 klo 20.14\nMä en odota uutuuksia, vaan edelleen sitä, että Metsolalla tajuisivat alentaa niitä musta-valkoisia... :D\n*Laura* 14. helmikuuta 2014 klo 21.50\nNo just kanssa tänään huomasin, ettei niiden hinnalle ole edelleenkään tapahtunut mitään! :D Ne sopisi aika kivasti yhteen noiden noshin housujen kanssa... ;)\nRea H 14. helmikuuta 2014 klo 20.17\nAika kivoja , mä olen kans heräillyt ;)\n*Laura* 14. helmikuuta 2014 klo 21.51\nKivaa, kun on nettikaupoissa uutta selattavaa... Mutta ei pidä unohtaa äitiäkään, äidille kans! ;)\nSonja / Babiator. 14. helmikuuta 2014 klo 20.28\nApuaaaa, Noshit ja gugguut.... voi eiiiii, ihania!\n*Laura* 14. helmikuuta 2014 klo 21.52\nNo on!!! Joistakin nettikaupoista oli muuten toi lätsä jo loppu siinä 2-4v koossa... Vinkvink kaikille. ;)\nLeopardikuningatar 14. helmikuuta 2014 klo 21.12\nJust samaa meinasin, että ihania Noshit ja Gugguut! Miksei muutkin, mutta nuo aivan erityisesti!\n*Laura* 14. helmikuuta 2014 klo 21.54\nTuo Gugguun huppari on aivan huippu, mutta raaskisinko maksaa kuuttakymppiä (sitä luokkaa se taisi olla) lapsen hupparista? Ehkä en. Täytyy miettiä. :)\nvahteristonemantä 14. helmikuuta 2014 klo 21.31\nJuu, kelpais meillekin :)\nTuo Molon pikkuautokuosi on kyllä aivan upea ja jokaisen pikkupojan unelma. Oranssi Gugguu-huppari miellyttää mun silmää kovasti, samoin nuo Metsolan vihreät housut.\nLintuhuppariin törmäsin eilen jossain ja olen hieman yllättänyt, että tykkään. Aiemmin en ole välittänyt noin hillityistä lastenvaatteista. Alkaakohan kohta joku väriähkykausi vai mitä tämä oikein meinaa? ;) Sopis hyvin, kun isoveikan jemmassa on lähinnä Metsolan froteeta...\n*Laura* 14. helmikuuta 2014 klo 21.57\nMolon pikkuautokuosi on taatusti niiiiiiin joka pojan suosikki ja sopisi sitä paitsi hyvin Molon denim Hopla -takkiin. Jos nyt siihen päätyisin. :) Ehkä pitäisi ensin päättää takki ja sitten pipo. Vai miten päin se nyt sitten meneekään. :)\nMetsolan housut näyttää kyllä todella hyvänmallisilta. Ehkä ihan pakko testata niitä(kin)!\nLintuhupparia ehdotin nuoremmalle pojalle mutta hän kieltäytyi. Huoh. Innostui kun näki småfolkin kuoseja. Ja mulla kun juuri on se väri-kuosi-ähky ollut jo jonkin aikaa. ;)\nTINtti 14. helmikuuta 2014 klo 22.06\nGugguun hupparit on kyllä niin voi ei lompakon kannalta! Me&i:n tummansiniset slimmit tilasin ja toivon että ovat yhtä kivat mitä kuva lupailee. Meillä on aika vähän kyseisen merkin vaatteita ollut, en ole jotenkin innostunut, mutta kun kaveri kehui nuo slimmit maasta taivaaseen niin pakkohan se on kokeilla ;) Metsolan housut olis kans ihanat, mut anteeks mitä, 35 euroa collegehousuista? :(\n*Laura* 14. helmikuuta 2014 klo 22.35\nNo kyllä tosiaan aika suolaisia hintoja pyydetään nykyään lastenvaatteesta jos toisestakin. Ja mammathan maksaa, hih! ;) Onneksi budjetti asettaa jotkut raamit.\nMe&i:n housut tilasinkin jo ja ne tulivat tänään. Hmmm. En ole ihan varma niistä sittenkään. Ehkä otin pojille liian isot koot. Täytyy vielä sovitella!\nAnnika /Karkkipurkki 14. helmikuuta 2014 klo 22.27\nKivoja juttuja! Kamalaa aikaa tämä kevät, kun koko aika tulee jotain uutta ihanaa!! :D\nEikun ihanaa aikaa!! ;)\nTessa/ Elämäni peili 14. helmikuuta 2014 klo 23.24\nToi Noshin lippapipo on ihana! Ja Molon pipo. Ja Rodinin huppari. Ja Me&I, paitsi ne on liika slimmit Sisulle eli Sirpalle. Ja kaikki. Mä poden kevät sekoamista eikä tää kipeenä olo auta yhtään, kun saa vaan hengata kotona......\n*Laura* 15. helmikuuta 2014 klo 16.54\nLapset olivat puolitoista viikkoa kipeänä, ja shoppailin tylsyyteeni uuden maton ja valaisimen. Sitä se siis teettää... ;) Tiedän tunteen kun seinät kaatuu päälle pitkän sairastelun aikana!! Paranemisia!\nMyrtti 14. helmikuuta 2014 klo 23.56\nTuo lippapipo menee kyllä tilaukseen ja ihastuin suunnattomasti me&i:n ruskeisiin yogapantseihin missä oli edessä napit ja vielä normaalia pidemmät resoorit pultuissa. Saa nähdä sitten ovatko päällä yhtä ihanat kuin rekissä :)\n*Laura* 15. helmikuuta 2014 klo 16.56\nNe ruskeat joogapantsit vaikutti täydellisiltä muuten, MUTTA: niissä ei ollut kiristysmahdollisuutta vyötäröllä. :/ Se kun juuri on me&i:n housuissa parasta niin harmi että se uupui noista. Ja se ruskea värikin vähän kyllästyttää, olisivat laittaneet pari muutakin vaihtoehtoa. :)\nMyrtti 20. helmikuuta 2014 klo 0.47\nApua, en huomannut tarkistaa koko asiaa! Nyt Hobitti lihotuskuurille :) Nosh on muuten myynyt loppuun kaikki musta-valkoiset tupsupipot :/\n*Laura* 20. helmikuuta 2014 klo 11.15\nOho, no nehän menivät nopeaan! Tilasin omani viime viikolla Lasten Taikamaasta, mutta loppu olivat näköjään sieltäkin.\nMetsolan housut kiinnostaa ja hintakin on ok jos ovat oikeasti laadukkaat. Olen vaan skeptinen muiden kuin froteiden suhteen, Metsolan trikoot kun eivät täysin vakuuttaneet. Toinen ongelma Metsolan housuissa on ollut viime aikoina todella kapeat vyötäröt, en tosin ole tuolle meidän luikummalle 6v:lle kokeillut, lanteikkaalle tytölle ei mahdu.\n*Laura* 15. helmikuuta 2014 klo 16.59\nMeidän poitsuille on hyvä vaan, mitä kireämmät housut on vyötäröltä. Koskaan ei ole vielä tullut vastaan liika kapeita, heh... :) Täällä on melkeinpä jo ostopäätös tehty noista vihreistä. Vielä kokoa vähän arvon. Eikö Metsolat ole yleisesti ottaen aika niukkaa kokoa...?\nVauhtivekaroiden äiti 15. helmikuuta 2014 klo 13.41\nTosi kivoja poimintoja kaikki. Aivan mahtavan ihania uutuuksia tänä keväänä! Vai onko niitä aina..? :)\n*Laura* 15. helmikuuta 2014 klo 17.00\nHmmm, taitaahan niitä olla. ;) Kaikenlaista kivaa shoppailtavaa, kyllä vaan! :)\nVera 16. helmikuuta 2014 klo 15.36\nMä tuun ehkä vanhaksi tai jotain, mutta on alkanut iskemään selkeämmät ja yksinkertaisemmat vaatteet. Retrotyyliä ostelen oikeastaan vaan vauvalle, koska se näyttää söpöltä niissä vaatteissa =)\n*Laura* 16. helmikuuta 2014 klo 22.08\nSama homma täälläkin. :) yksiväriset, joissa on joku juju, kolahtaa. Raidatkin on jees! :)\nnunju 17. helmikuuta 2014 klo 12.11\nARGH. Just vkl ajattelin, että tänä keväänä ostan mahdollisimman vähän. Täsmä-ostokset listalta ja siinä se. En ala metsästämään mitään väriyhdistelmiä tmv, ostan jonkun peruskivan haalarin kohtuuhinnalla ja siihen yhden mätsäävän setin. Ja mustat vk-housut, koska takki meillä onkin jo.\nIsommalle pitää (jälleen, huoh....) ostaa kaikki uutta, mutta hänellekin yhdet hyvät vedenpitävät ja toiset varakamppeet. Ns.kauppatakki häneltäkin löytyy jo. Ja sitten nään tällaisia ihania kuten toi Nosh Organicksin pipo!! Eihän mulla mitään tollasta ole tarkoitus ostaa, eihän.....\n*Laura* 18. helmikuuta 2014 klo 22.29\nPipo saapui tänään (niin, siis, öh, se tosiaan tuli tilattua) ja se on hieno! Vielä kun lapsi suostuisi laittamaan sen päähänsä. ;) Tyyppi on varsin leimautunut siniseen talvipipoonsa, kyllä on kohta kuumat oltavat sen kanssa... :D\nNiin että ei muuta kuin pipokaupoille nyt vähintäänkin, hih! :)


Salkkareiden Hemmo Karja omaperäisen nimensä taustasta: "Ei saa väännettyä lempinimeä"\n26.05.2016 klo 10:48\nHemmo Karjalle Salattujen elämien historiasta on parhaiten jäänyt mieleen roolihenkilölle tehty kielilävistys.\nHemmo Karja on näytellyt Salkkareissa jo viisi ja puoli vuotta. JOONAS SALMELA\nHemmo Karja saa usein selitellä nimeään.\n- Vanhempani halusivat minulle nimen, josta ei saa väännettyä lempinimeä. 80-90-lukujen vaihteessa oli kai ihan yleistä puhua ’hemmoista’. Siitä sitten tuli meikäläisen nimi. Ja eipä tuo sukunimikään ihan tavallinen ole. Se tulee Karjalasta, Hemmo kertoo.\nMies on näytellyt Salatuissa elämissä jo viisi ja puoli vuotta. Hänen roolihahmolleen Janne Haukkalalle on ehtinyt sattua ja tapahtua.\n- Tiiviistihän tässä on ollut tämä Jannen ja Iidan episodi. Nyt siihen saatiin vielä kolmanneksi pyöräksi Anton. Kolmiodraamaa ja myrskyisiä käänteitä, Hemmo summaa roolihahmonsa kuulumisia.\nPäällimmäisenä Hemmolle on jäänyt mieleen episodi, jossa Janne tekee Talelle kielikorun.\n- Sarjassa se vetaistiin tuosta vaan vasaralla ja naulalla kielen läpi. Mutta tietenkään sitä ei oikeasti tehty, Hemmo nauraa.\nHemmo on ihan tyytyväinen siitä, ettei hänen siviilielämänsä ole yhtä myllerryksessä kuin roolihahmon arki. Näyttelemisen ohella Hemmo pyrkii kauppakorkeakouluun opiskelemaan rahoitusta. Pääsykokeet odottavat parin viikon päässä.\nKesäkuun puolivälissä starttaa Salatuista elämistä lohkaistu nettisarja, Bikineitä ja timantteja, joka kuvattiin keväällä. Salatut elämät -sarjan spin offeissa Hemmo on ollut mukana ennenkin. Kolmessa edellisessä hänellä oli isompi rooli, nyt nähtävässä nettisarjassa vähän pienempi.\n- Runkosarjan kuvauksiin verrattuna nettisarjan tekeminen on hektisempää, purkitettiinhan koko homma parissa viikossa ja välissä oli vielä pääsiäinen. Päivät olivat pitkiä. Nettisarjaa tehtäessä on myös paremmin selvillä juonen kaaresta. Isompaa kokonaisuutta tehdessä sitä on hankalampi hahmottaa, ei voi tietää, mihin hahmo on lopulta menossa, Hemmo vertaa runko-Salkkareiden ja nettisarjan tekemistä.